Document ID: /roh_data/filtered/fineweb-2-filterrobots_roh.jsonl.gz/45483

Avant prest in onn e mez ha l'emprima emprova da fusiunar las quatter vischnancas Valragn, Nufenen, Spleia e Sufers fatg naufragi. La raschun: Be Sufers aveva ditg na. Dapi lura n'è sa midà nagut ed uschia è la segunda emprova da fusiun, ina fusiun be tranter las trais vischnancas Valragn, Nufenen e Spleia.
Era quella fusiun sustegna il chantun tenor la manadra dal departament da finanazas e vischnancas Barbara Janom-Steiner, malgrà ch'ella avess preferì la fusiun da tuttas quatter vischnancas. Pli gugent uss ina fusiun da be trais vischnancas e forsa pli tard anc la fusiun cun Sufers, che da cuntinuar plirs onns cun quatter singulas vischnancas.
Ils 8 da december han las votantas ed ils votants da decider sch'els vulan fusiunar u betg.
RR novitads 06:00